Osiyoning g'arbiy mintaqalari orqali mo'g'ul bashara tiplarning Buxoro vohasiga kirib kelishi yuz 8 bergan . Toshkent vohasining o'troq va chorvador aholisi. Qovunchi madaniyati Sirdaryo o'rta havzasi antik davri o'troq va chorvador qabilalari uchun xarakterlidir. Uning markaziy viloyatlari Toshkent vohasi va Janubiy Qozoqistonning Chordara suv omboriga qadar bo'lgan hududlar bo'lib, uning ta'siri sharqda Ettisuv va Shimoliy Farg'onagacha, g'arbda Buxoro vohasi, janubda Qashqadaryo havzalarigacha yoyilgan. Arxeologlar uning xronologik sana doirasini (miloddan avvalgi II- milodiy VI- asrigacha) aniqlaganlar. Qabrlarining tuzilishi ayvon va lahatli bo'lib, etnomadaniy rivojining so'ngi bosqichida mozor - qo'rg'onlar bilan birga oilaviy xilxonalar (novuslar) ham uchraydi. Qadimgi davr mozor- qo'rg'onlari Oxangaron vohasida ko'p, ayniqsa uning yuqori qismida. Mozor- qo'rg'onlarni arxeologik jihatdan o'rganish o'tgan asrning 30 - yillaridanoq boshlanib ketgan. Dastlabki qozishmalar To'ytepada, Pskent rayonlarida olib borildi. O'tgan asrning 50 - yillarida Tuyabo'g'iz mingtepa nauslari o'rganildi. Biroq, ularni qozish jarayonida olingan kraniologik materiallar o'rganilmay yo'qolgan. So'ngi bronza va ilk temir davri materiallari ham etarli emas. U davr aholisini braxikefal evropeoid va dolixokefal evropeoidlar deb taxmin qilish mumkin. Milodiy I- asrga tegishli kalla suyaklar orasida sharqiy o'rta er dengizi tipi, andronoid va mo'g'ul bashara odam suyaklari uchraydi. Antik davriga oid kalla suyaklar Bo'zsuv bo'ylari, Niyozboshi (Yangi yo'l) qabristonidan topilgan. Ular deformatsiyali braxikefal bosh chanoqlardan iborat. Umuman olganda Toshkent vohasining ham o'troq, ham chorvador aholisi orasida turli tip vakillari uchraydi. Ayniqsa vohaning chorvador aholisi suyaklari Kozokiston cho'llarining sak va usun qabilalari seriyalariga va Buxoro vohasi braxikefal evropeoidlari bilan ko'poq o'xshashlikka ega. O'tgan asrning 70 - yillarida «Toshkent dengizi» tevarak atrofidan qovunchi madaniyatiga tegishli yirik qabriston ochib 9 o'rganildi. Kraniologik materiallar milodiy I -II asrlarga oid . Bosh suyaklardagi irqiy belgilar braxikran evropeoid tipli bo'lib, ularda mo'g'uliy irqiy belgilar ham bor. Milodiy I -II asrlarga tegishli 30 dan ortiq qabrlar Kavardan qabristonida ochildi. Ularning barchasi evropeoid - mongoloidga xos irqiy belgilar bilan xarakterlanadi. Kavardandaerkaklarga nisbatan ayollarda evropeoid tipiga xos belgilar kuchli. Toshkent vohasigi mo'g'uliy bashara tipning kirib kelishi taxminan milodiy I- asrdan kuchaygan ko'rinadi. 1977 yilda qadimgi Tunket shahar harobalari yaqinidan milodiy I-asrlarga tegishli Kulota qabristoni o'rganilgan. Uning kraniologik seriyasi braxikran, bosh chanoqning orqa qismi ezilgan, kalla suyaklarda mo'g'uliy irqiy belgilar kuchli. Kallalar orasida bitta dolixokefal evropeoid uchraydi. Kulota kraniologik seriyasida o'troq hayotga o'tayotgan braxikefal evropeoidlar kuzatiladi. Bunday seriyalar Toshkent vohasining qovunchi madaniyati aholisiga xarakterli tip bo'lib, bu tip Tuyabo'g'iz, Xontepa, Yangi yo'l, Vrevsk, Kavardan kraniologik materiallarida ham yaxshi kuzatiladi. O'rta Osiyoda mo'g'ul bashara irqiy belgilarni boshlanishi ilk temir davridan boshlangan bo'lsa, uning aniq ko'rinishi qovunchi madaniyati aholisida yaqqol ko'zga tashlanadi. Yuqoridagilar taxlilidan kelib chiqib aytish mumkinki, Toshkent vohasi nafaqat madaniy, balki antropologik planda ham qo'shni Farg'ona vodiysiga, ayniqsa uning shimoliy mintaqalariga kuchli ta'sir qilganligi extimoldan uzoq emas. Qadimgi Farg'ona aholisining antropologik tipi. Farg'ona vodiysi O'rta Osiyoning yirik sug'orma dehqonchilik madaniyati rivojlangan mintaqalaridan biri bo'lib, qadimda turli xil xo'jalik sohiblari o'rtasida olib boriladigan aloqa zonasi bo'lgan. Miloddan avvalgi II - asrgacha yozma manba'lar vodiy haqida deyarli ma'lumotlar bermaydi. Ammo, miloddan avvalgi II - asrdan boshlab qadimgi Farg'onani Qang' davlati bilan iqtisodiy va siyosiy hamda etnomadaniy aloqalari rivojlanib ketganligi haqida Xitoy yozma manba'lari ma'lumotlar qoldirgan. Arxeologik tadqiqot natijalariga ko'ra, qadimgi Farg'onaning sharqiy va shimoliy mintaqalari (Andijon va Namangan viloyatlar territoriyasi), ya'ni Qora daryo havzasi va tog' soylari etaklarida bronza va ilk temir davrida dehqonchilik madaniyati (Chust madaniyati) rivojlanganligi, uning janubiy va g'arbiy qismining adirli mintaqalarida asosan chorvachilik xo'jaliklari rivojlanganligidan